
Osakeyhtiö Mallasjuomalla on nyt taka- 
naan neljännesvuosisadan taival. On ollut 
raskaita vastoinkäymisten vuosia ja toi- 
saalta kohottavia menestyksen aikoja. 
Pieni on tänä aikana kasvanut suureksi — 
tuntemattomasta on tullut tunnettu. 

Kaikesta huolimatta on Osakeyhtiö Mallas- 
juoma luonut tänä aikana toiminnalleen 
vankan ja kestävän pohjan. Se on sanan 
täydessä merkityksessä saavuttanut ”mie- 
huutensa parhaan kukoistuksen”. Nuoruu- 
destaan huolimatta se on tällä hetkellä 


000006 


maamme panimoista tuotantonsa suuruu- 
teen nähden toisella sijalla. Suomessa lie- 
nee tuskin montakaan paikkakuntaa, joilla 
ei vaahtopäistä, mainion makuista Erikois- 
olutta tunnettaisi. 

Lähtiessämme nyt taivaltamaan seuraavaa 
virstantolppaa kohden toivomme, että van- 
hat ystävämme osoittaisivat tuotteillemme 
edelleenkin samaa luottamusta kuin tä- 
hänkin asti — ja että ystäviemme luku 
yhä kasvaisi. Omasta puolestamme lu- 
paamme panna parastamme! 


LUO LIPPUJEN! 


ISÄN MAALLIS-KANSALLINEN TAISTELULEHTI 
N:o 3 15. 2. 1937 


Vastaava toimittaja; VILJO LIUS 
Toimitus ja konttori: Helsinki, Hallituskatu 17, ovi 209. Puh. 35316. Avoinna 9—17 


Maakunnan tervehdys IKL-nuorison propagandapäivillä Viipurissa. 


IKL-nuorison propagandapäivät ovat ohi. Soihdut ovat sytytetyt, lippu 
on kohonnut alkaneen taistelun merkkinä. Kautta maan ovat propaganda- 
päivät onnistuneet erinomaisesti, yleisömenestys juhlissa on ollut odottamat- 
toman suuri, mieliala myönteinen ja tuntuu siltä, että juuri tällä hetkellä 
liikkuu nuorison keskuudessa jälleen kansallisen herätyksen aalto, joka tem- 
paa yhä uusia ja uusia nuoria mukaan. 

Luvatkaamme vain nyt jatkaa rynnäkköä siksi, kunnes lippu, joka nyt 
on nostettu, voidaan vihkiä voittaneen nuorison kunniaviiriksi. 

KAKSI ISÄNMAATA 


,,Sillä jotka noin puhuvat, ilmaisevat et- 
sivänsä isänmaata. Ja jos he olisivat 
tarkoittaneet sitä maata, josta olivat läh- 
teneet, niin olisihan heillä ollut tilaisuus 
palata takaisin; mutta nyt he pyrkivät 
parempaan, se on taivaalliseen.” — Hebr. 
11 :14—16. 


Jo varhain Jumala oli luvannut Israelin kansan esi-isille Kanaanin 
maan siksi paikaksi, jossa heidän tuli hoitaa saamiaan leivisköjä. Monet jalot 
miehet ennättivät kuolla näkemättä heille luvattua maata. Mooseskin, joka 
on suurimpia kansanjohtajia, mitä koskaan on ollut, sai vain kaukaa Nebon 
vuorelta tähyillä Luvatun maan siintäviä rantoja. Ja kansa, joka hänen jäl- 
keensä pääsi siihen maahan, sai taistella sen itselleen. 

Ihmeellisesti on Jumala johdattanut Suomenkin kansaa. Jo tuhansia 
vuosia sitten se saapui tänne tuhansien järvien maahan. Täällä sen esi-isät 
itkivät ja iloitsivat, elivät ja kuolivat, mutta vapaata, itsenäistä valtakuntaa, 
meille luvattua maata, he eivät nähneet. Heidän poikansa ja pojanpoikansa 
sitten taistelivat vapaaksi tämän maan. Me vapaussodan aikuinen nuoriso ja 
nykyinen itsenäisyyden ajan nuoriso ei saa kuitenkaan koskaan unohtaa, että 
kaikki ne tulokset, joita näemme ympärillämme, lepäävät esivanhempiemme 
työn perustalla. 

Se mikä on hien ja taistelun tulos, on aina rakasta meille. Siksi 


* me emme voi vain puolella sydämellä isänmaatamme rakastaa. Tämä maa 


vaatii meidät kokonaan, silloinkin kun se ei voi uskollisimmalle lapselleen 
antaa — kuin unohdetun haudan hänen kuolemansa jälkeen. Kolkko olisi 
kuitenkin isänmaan ystävänkin kuolema, jollei hän näkisi mitään muuta kuin 
tämän katoavaisen maan, oli se sitten miten rakas ja kaunis tahansa. Siksi 


* sanotaan, että Israelin kansan parhaimmat aina pyrkivät vielä parempaan, se on 


taivaalliseen. Eräältä vanhalta suomalaiselta mieheltä kysyi eräs ulkomaa- 
lainen, mikä on ollut hänen elämänsä päämaali. Hän vastasi tähän tapaan: 
, Minulla on ollut kaksi päämäärää elämässäni. Ensiksi olen pyrkinyt rakas- 
tamaan Taivaallista isänmaatani ja toiseksi tätä maallista” Ulkomaalainen 
oli kovasti ihmetellyt tätä vastausta. Monille se on outo vastaus nytkin. 
Mutta niin asianlaita juuri on. Suurien kansallisten herätysliikkeitten aika 
viime vuosisadalla oli myöskin voimakkaan uskonnollisen herätyksen aika. 
Ihminen, johon Taivaallinen tuli lankeaa, ei voi olla välinpitämätön maalli- 
senkaan isänmaan kohtalosta, mutta ennenkaikkea hän pyrkii jakamattomalla 
sydämellä taistelemaan Taivaallisen isänmaansa puolesta. Rakkaat muoret! 
Sekä taivaallinen että maallinen isänmaa, vaikka ne ovatkin Jumalan lahjoja, 
on aina sodalla valloitettava. 

Onnellinen on se, jolla on kaksi isänmaata, mutta vielä onnellisempi on 
se, jolla niitä on kolme. Unkarilainen runoilija ja - vapaustaistelija, pastori 
Tompa kirjoitti runon, jonka nimi on ,Haikara”. Siinä hän sanoo: ,Minä 
kadehdin sinua, haikara, kun sinulla on kaksi isänmaata; minulla on vain 
yksi, sekin on rikkirevitty Tynkä-Unkari.” Haikarat ovat vain kesäisin Un- 
karissa, talvella ne oleskelevat Affrikassa. = Siksi niillä on kaksi kotimaata. 
Kaksi vuotta sitten eräs unkarilainen palavasydäminen luterilainen pappi oli 
Suomessa, oppi suomen kieltä ja rakastui suomalaisiin niin, että hän, kertoes- 
saan yllämainitun tapauksen, lisäsi: ,Minä en kadehdi haikaraa, sillä minulle 
Jumala antoi kolme isänmaata, yhden taivaassa ja kaksi maan päällä, Unkarin 
ja Suomen.” 

Todella onnellisia ovat ne ja kaikkein rikkaimmat, joilla on kolme isän- 
maata: taivas, Suomi ja joku puristuksessa oleva suomalais-ugrilaisen kansa- 
perheen jäsen, joka kaipaa ja tarvitsee nuoren sydämen lämmön. 

Nuoret taistelutoverit! Kokoontukaamme ,luo lippujen”, mutta aina 
siinä mielessä, että ,,ei taivaaseen päästä, jos rakas on maa.” 

K. E. Rinne. 

Sinimusta-järjestön lakkautuspäätös Helsingin raas- 
tuvanoikeuden IX osastolla viime joulukuun 15 p:nä on 
herättänyt ristiriitaisia tunteita. Toisella taholla on sitä 
tervehditty peittelemättömällä riemulla, onhan saatu vii- 
meinkin oikeuden virallisella päätöksellä lakkautetuksi 
järjestö, jonka oikeusistuin totesi toimineen ,hyviä ta- 
poja vastaan” ja siten yhteiskunta ja valtio vapautetuksi 
sitä vakavasti uhkaavasta vaarasta. Että tätä iloa on 
tunnettu marxilaisella taholla, joka tunnetusti ponnis- 
telee kaikki voimansa hyvien tapojen säilyttämiseksi 
kansakunnan elämässä on ilman muuta selvää. Samoin 
ovat tunteneet helpoitusta ne vapaamieliset  keskusta- 
puolueet, joiden sydämellä on aina ollut Suomen nuori- 
son siveellinen kasvatus ja, jotka tunsivat vakavaa huol- 
ta Sen luisumisesta siveellisesti ala-arvoiseen elämään, 
jonka näkyvimpänä symboolina oli aina Sm.-järjestö ly- 
hyen toimintansa aikana. — Mutta että oikeistolaispii- 
reissä myös on tyydytyksellä Sm.-järjestön hajoitus pan- 
tu merkille on epäilemätöntä. Kirjoittihan m.m. Uusi 
Aura heti kun paljastukset Sm.-järjestön , rikollisesta” 
johdosta tulivat ilmi m.m.: ,,On selvää, ettei viranomais- 
ten tällainen paljastus voi jäädä jatkuvia tutkimuksia ja 
toimenpiteitä vaille. Nuoriso on pelastettava tällaisten 
väärien profeettojen kynsistä, kansa vapautettava siitä 
epäluulojen myrkyttämästä ilmapiiristä, mihin koko ii- 
kooälläläisleirin hääräily on sen johtanut, sekä valtio ja 
yhteiskunta turvattava tämänkinmallisten salavehkeili- 


jäin yllätyksiltä. Valtiovallan toimenpiteitä on tuettava 


krakden viiden kansalaisten. joille hesa arvoja, a | 


paljastuminen pystyy puhumaan selvää, velvoittavaa 
kieltään. 


rikollisesta kuonastaan ... 


Isänmaallisuus on puhdistettava sairaaloisen 
” 

Kuitenkin joutuu kysymään näitä vakavan siveelli- 
sen tunnon sanelemia rivejä lukiessaan eikö näiden mo- 
raalin vartijoiden olisi kiinnitettävä huomiota siihen, et- 
"tei ehkä vielä tällä toimenpiteellä isänmaallisuus ole tul- 
lut vapautetuksi kaikesta , sairaaloisen rikollisesta kuo- 
nastaan”. Emme nim. usko, että vielä sillä, että sinimus- 
tia kohdellaan kuin kapisia koiria kaikki nuorisoaamme 
uhkaavat siveelliset vaarat on saatu torjutuksi. Sillä 
lakkautuksesta, 
näyttää nuorisomme siveellinen taso niin selviä turmel- 


huolimatta  Sm.-järjestön toiminnan 
tumisen ja mädäntymisen oireita, että ellei sen läpi käy 
joku sitä puhdistava uudistusliike, niin kansallamme on 


peloittava tulevaisuus edessänsä. 


ärjestyshäiriöi 


TT 


Tarkoitan lähinnä sitä sangen hyvin organisoitua ju- 
malattomuusliikettä, joka jatkuvasti työskentelee nuori- 
somme vieroittamiseksi jumalanpelosta ja kaikesta us- 
Tätä jumalattomuuspropa- 
gandaa seuratessa, joutuu epäilemään, että sillä on orga- 


konnollisesta vaikutuksesta. 


nisoitua yhteyttä siihen jumalattomuuspropagandakes- 
Toista vuotta 
sitten järjestivät eräät marxilaiset ylioppilaat Helsingin 


kukseen, jonka päämaja on Moskovassa. 
työväentalolla ,,kansalaiskokouksen”, jonne kokoontui 
tulenkantajia y.m. ,hyvien tapojen” mukaisten järjestö- 
jen jäseniä. Täällä hahmoiteltiin suuntaviivat sille kult- 
tuuritaistelulle, jonka päämääränä on johdattaa Suomen 
Siellä 


, Kristus on vain antiikin suuri luokkataistelija. 


julistettiin m.m. 
Vapaa 


nuorisoa pimeydestä valoon. 


ja terve ihminen ei tarvitse Jumalaa. Jumala ei ole luo- 
nut ihmistä, vaan ihminen on luonut Jumalan.” Näistä 
premisseistä lähtien hahmoiteltiin myös käytävän taiste- 
lun suuntaviivat: ,,Papit ja uskonto lahotkoot rauhassa.” 
sJos jonkun kansalaisen asunnossa on luteita tai muita 
syöpäläisiä, niin hän tietysti hävittää ne sukupuuttoon. 
— Samoin on pappien ja uskonnon laita.” 

En kirjoita tätä sellaisena ,luteena”, joka persoonal- 
lisesti olisin katkeroitunut tällaisten suunnitelmien joh- 
dosta. En myöskään henkilönä, jonka hengessä on ,sai- 
rasta, siveellisesti mätää, yhteiskunnan ja valtion kannal- 
ta anarkistisen vaarallista” kuten minusta kokoomuslai- 
nen Uusi Aura yllä koskettelemassani kirjoituksessa lau- 
suu. Kirjoitan vain todetakseni sen kylmän tosi-asian, 
että tällaisia puheita ja tällaista työtä ei valtiovalta näh- 
siitä päättäen 
etteivät sellaisen esittäjät ja tekijät joudu niistä edes- 


tävästi pidä ,hyvien tapojen vastaisena” 


vastuuseen. 

Äskettäin sain Vaasan Hovioikeuden tuomion, jonka 
mukaan minun todettiin osallistuneen eräisiin rikkomuk- 
siin m.m. siihen, etten ollut estänyt , eräitä järjestyshäi- 
riöitä” ja tuomittiin minut senvuoksi menettämään pa- 
pinpalkkani kolmelta kuukaudelta. 
jestyshäiriöt” 


Koska nämä ,jär- 
— joita sivumennen sanoen on vain yksi 
— liittyvät kirjoitukseni aiheeseen läheisesti, en malta 
olla niitä kertomatta vaikka ne ovat tulleet aikaisemmin 
Ne tapahtuivat Vallilan 
keväällä 


eräässä yhteydessä selostetuksi. 
työväentalolla marxilaisessa nuorisojuhlassa 
1935. Tässä tilaisuudessa, jossa esiintyi m.m. juoppopa- 
rantolasta vapautunut tohtori Mikko Erich, « esitettiin 
seuraavan tapainen näytelmä: Kaksi miestä tapaavat toi- 


sensa tiellä. Toinen on humalassa ja juottaa pian toisen- 

V. KAIERVO 


Kun ajattelen nykypäivän isänmaallista nuorisoa, tä- 
tä nuorisoa, joka on pakkopaitaan puettu, jonka suuhun 
on pantu kapula, ettei sen. uhrauksiin kehoittava taiste- 
luhuuto häiritsisi politiikkojen itsekylläisiä ilopitoja — 
— —, niin ajatukseni vievät ajassa taaksepäin, lyhyen 
tuokion vaan, ei täyttä kahta vuosikymmentä, ja minä 
Elä- 


vänäkö? Niin, elävänä ja kuolleena ———! Mutta kun- 
—m < 6""n——"0"—n1— 


näen sen aikaisen nuorison ilmi-elävänä edessäni. 


kin karhuviinasta juovuksiin. Sitten hoilataan ,Hosian- 
nan" säveleellä: ,Hosianna Davidinpoika”. Tämän jäl- 


keen esiintyi lausuntakuoro esittäen ; lausuntaa, jossa 
m.m. sanottiin: ,Isä, Poika ja Pyhä Henki eivät voi sor- 
rettuja autaa, sillä ne ovat vain petosta!” 

Tällöin panivat läsnäolleet sinimustat toimeen mielen- 
osoituksen tunnetuilla seurauksilla. Myönnän että olisin 
voinut sen estää jos olisin tahtonut, mutta sallin sen ta- 
pahtua. — Tämän olen poliisillekin vapaaehtoisesti tun- 
nustanut (eikä sitä muuten olisi saatukaan tietää) ja olen 
kärsinyt ja kärsin edelleenkin tekojeni seurauksista. 
Uusi Aura” k.o. kirjoituksessaan väittää minun johtaneen 
nuorisioa =, rikollisen terrorismin tielle” ja vaatii sen- 
vuoksi eroitettavaksi papinvirasta ja eduskunnan jäse- 
nyydestä. —. Jos Suomen laki siihen velvoittaa on tietysti 
siihenkin alistuttava. — Mutta sekään toimenpide ei voi 
estää minua saamasta jatkuvasti aikaan yhdessä kan- 
sallisesti heränneen nuorison kanssa ;järjestyshäiriöitä.” 
Ei ylläkuvatunkaltaisia, ei sellaisia, jotka rikkovat lakia 
vastaan. Mutta , järjestyshäiriöitä” tämän syvässä unessa 
nukkuvan kansan sielussa.- Sillä jos nämä ,järjestyshäi- 
riöt” lakkaavat, lakkaa lopulta olemasta koko tämä jär- 
jestystä rakastava kansa. 

Helsingissä 5 p:nä helmikuuta 1937. 


Elias Simojoki. 

MNuorison 


kasvot 


nian kirkas kehä ympäröi tuon nuorison kasvoja näinpä 
ne sitten taisteluinnosta punertavina tai lepäsi niillä kal- 
man valkea hohde. * 


Minä tahdon virkistää muistojani tuolta ajalta. Otan 
laatikostani, muistojen kätköstä kuluneen taskukirjan. 
Sen kansien läpi on painettu vuoden 1918 lähtemätön lei- 
masin, ja kun minä avaan. kirjan ja katselen sen sisäl- 
lystä, muutamia papereita, todistuksia ja kirjeitä on niis- 
säkin kaikissa; tuo sama leimasin merkki — — — pieni 
pyöreä reikä, jota ympäröi muutaman sentimetrin laa- 
juinen tummanruskea värirengas. Se on kiväärin luodin 
reikä, jota ympäröi nuoren partiopojan ,,Vaari Jurmin- 
gin” kauvan sitten tummennut sydänveri. 

Ja ajatukset kiertävät tuon muiston ympärillä — —. 
On maaliskuun 3 päivä 1918. Aamuvarhaasta on taistel- 
tu Lusin kentällä. On edetty avoimelle pellolle ja ryh- 
mäni on päässyt asemiin pienten kivikasojen taa kes- 
kellä peltoa. Edessä olevalla korkealla peltosaarekkeel- 
la ovat punaiset vahvoissa asemissa ja kauvempana ole- 
van metsänrinteessä säestää punaisten patteri kumealla 
äänellään jatkuvaa kivääri- ja konekivääri rätinää. Ete- 
nemään ei tältä kohdalta päästä, odotetaan sivustojemme 
saartoliikkeen kehittymistä. On aikaa ajatella muutakin 
kuin edessä olevaa vihollista. 
tällä hetkellä. 


mukana etuvartiossa jossain metsätorpassa, jääneet pu- 


, Missähän , poika” lienee 
Lusin ensimmäisessä oli ollut ryhmänsä 


naisten saarrokseen koko ryhmä, ja nyt toista viikkoa 
Meikäläiset 
olivat silloin joutuneet perääntymään ja jättämään Lusin 


aikaa ei miehistä ollut kuulunut mitään. 
punaisille. Tänään aamuhämärissä olimme eräässä tien 
haarassa ennen Lusia tavanneet kolmannen komppanian 
ja joku oli ohimarssiessamme huutanut, että , pojan” 
ryhmä oli jälleen komppanian mukana, mutta ei ollut 
aikaa selvänottoon —, tapaamiseen. 


Oli jo iltapäivä. Aurinko paistoi pilvettömältä tai- 
vaalta ja sulatteli lunta. Lumikaapu oli likomärkänä, 
vaatteetkin tuntuivat kosteilta. Silloin kuului takaapäin 
huuto: ,,Ryhmänjohtaja hei!” — ,No mitä nyt.” Katson 
Sieltä kahlasi aamulla taistelun alkaessa 
ryhmästäni harhautunut mies, lyhyitä syöksyjä tehden. 
— , Veljenne kaatui äsken kolmannen komppanian rin- 


taaksepäin. 


tamalla tien vieressä”. 


,Poika”! Olin saanut vastauksen äskeisiin miettei- 
siini. Hän oli siis sittenkin mukana — — —, tai oikeam- 
min oli ollut. Partiopoika ,,Vaari Jurminkia” ei enää-ol- 
lut olemassa. 

Otteeni kivääristä helpoittaa. Käännyn selälleni lu- 
mikuopissani ja katselen maaliskuun aurinkoiselle tai- 
vaalle: Kuulat vinkuvat yläpuolellani, joku iskee ilkeäs- 
ti räjähtäen kivikasaan edessäni ja harvakseen ulisevat 
tykinammukset kuin urkujen bassoäänet. Mutta minun 
mielessäni on niin kumma, pyhäinen rauha. 

Mitä 
—? Tähtiäkö -— — —? = Ei, nehän liikkuvat nopeasti ris- 


Kirkkaita kipinöitä ilmestyy siniselle taivaalle. 
tiin rastiin. Sinunko sielusi, pikku-veli, etsii avaruuk- 
sien ikkunoita — — —. Silmien harhanäkyä vaan! Mutta 
sinä sait ensimmäisenä meistä suorittaa isänmaan vapau- 
den hintäa. Tänään sinä, huomenna, tai miksei vielä tä- 
nään on minun vuoroni — Partiopojan sielunmessu oli 
pidetty kimaltelevalla hangella maaliskuun kirkkaan au- 
ringon alla. 

,Ryhmä syöksyyn, ylös, mars mars”! Kuulat vinku- 
vat, tuoni niittää satoaan, mutta auringon laskettua on 
Lusin taistelukenttä valkoisten käsissä. Pieni palanen 
vapautettua Isänmaata monen valkoisen nuorukaisen 
sydänveren hinnalla. 

Yön sai ryhmäni viettää etuvartiossa, mutta aamulla 
sain luvan käydä ambulanssissa kylän keskustassa. Ky- 
syin kaatuneita. Ruumiit oli jo lähetetty Sysmään. ,,Oli- 
ko veljeni niiden mukana”? Ei tietty varmuudella. Kol- 
matta komppaniaa ei enää ollut paikalla. Seuraavana 
päivänä sain luvan käydä Sysmässä, vainajia katsomassa. 

Jälleen kirkas maaliskuun päivä. 


ren kanssa astun hämärään aittaan, jonka lattialla, pit- 


Sairaanhoitajatta- 


kässä rivissä häämöttää sarkatakkisia, hiljaisia sotilaita. 

Missä —? 

Sairaanhoitajatar osoittaa rivin äärimmäistä. Ku- 
marrun katsomaan vainajaa. 

Vastassani on tuntemattomat kasvot, ei pyöreät po- 
jan kasvot, vaan pitkähköt laihat kasvot, joista rauhalli- 
set silmät tuijottavat vakavasti vastaani. Huokaan kuin 
helpotuksesta. , Ei, hyvä neiti, ei tämä ole veljeni”. 

Sairaanhoitajatar ojentaa minulle luodin lävistämän 
taskukirjan, kartan ja kompassin, jotka kaikki tunnen 


niin perin hyvin. Polvistun vainajan. viereen. Silmät 


* Tapaus oli outo. 


ovat jo tottuneet aitan hämäryyteen. Tunnenhan minä 
jo Isä-Ukon sarkatakin, joka suuruutensa vuoksi sai po- 
jalla tehdä päällystakin virkaa, tunnen toppa-tallukat, 
jotka matkalla hankimme pakkasen kiristyessä. Nuoru- 
Elämän suurin uhri +, 
sydänveri Isänmaan vapaudelle, pohjolan valkeille han- 
gille vuodatettuna oli tehnyt ne tuntemattomiksi, mutta 
niissä kuvastui velvollisuutensa täyttäneen suuri rauha. 


kaisen kasvot vaan ovat oudot. 


* 


Silmieni ohi kulkevat lukemattomat, minulle tunte- 
mattomat nuorukaiskasvot, joilla vuonna 18 lepäsi tuo 
samainen: kalpea rauha, saman tinkimättömän velvolli- 
suuden täyttämisessä saavutettu. Heporaudan ,$Sanka- 
ripoikien” sadat sankarinuorukaiset kulkevat ohi loput- 
tomana jonona. Kiveen veistetyt vuosiluvut vapausso- 
tamme sankaripatsaissa kertovat lahjomattoman tarinan- 
sa nuorisomme suuresta uhrista silloin, kun vapaus tälle 
maalle luotiin. Mutta missään minä en tuona wuonna 
tavannut politiikkojemme ja puoluejohtajiemme kirjoi- 
tuksia, joissa olisi nuorisoa kielletty ,politikoimisesta”, 
Isänmaan asioihin sekaantumisesta. Jossain kaukana 
rintamantakana ne olivat ehkä nuo viisaat ja varovaiset 
herrat. Ravistivat ehkä viisaita päitään todetessaan sen 
,majesteettirikoksen”, joka oli tapahtumassa, kun tämä 
kansa nousi laillista esivaltaansa, Ryssän kaikkivoimaista 
valtiomahtia vastaan. Mutta viisaudessaan ainakin useim- 
mat näistä vaikenivat ja pesivät kätensä kaiken varalle. 
Ei osattu laskelmoida lopputulosta en- 
nakkoon. Eivät olleet vielä silloin ikäloppuja nykyiset 
voimakkaat puoluejohtajamme, jotka valtansa turvin ovat 
antaneet piiskan iskuja vasten nykypäivän isänmaallisen 
nuorison kasvoja, — eivät olleet ikäloppuja silloin, mutta 
montako heistä nähtiin marssivan niiden riveissä jotka 
elämän suurimman uhrin hinnalla loivat kansakunnal- 


lemme vapauden? 


* 


Seuraavana vuonna minä näin jälleen lohduttoman 
pitkät rivit jäykistyneitä nuorukaiskasvoja Eestin ja 
Latvian veristen taistelupäivien jälkeen. Nuorukaisten sy- 
dänverellä kirjoitettiin jälleen historian lehtiä. Puolue- 
Ne alkoivat 
Kiukkuisia kirjoi- 


johtajat kotimaassa olivat jo rohkeampia. 
kotiutua ottamaansa valta-asemaan. 
tuksia alkoi esiintyä sanomalehdistössämme noita nuo- 
rukaisia ja heidän johtajiaan vastaan, jotka lahden etelä- 
puolella loivat Suomen suvun historiaa. Heidät leimat- 
tiin seikkailijoiksi ja rosvoiksi ja monet juonet punottiin 
kotimaassa tuon nuorukaisjoukon urotekojen mustaami- 
seksi. Mutta siitäkin huolimatta loi tuo nuorukaisjouk- 


My 


ko elämän suurimman uhrin hinnalla uuden Suomen su- 
kuisen valtakunnan. 


* 


Ja taas seuraavina vuosina uhrasi nuorisomme heimo- 
uhriaan Karjalan iki-metsissä Suomen-heimon yhdistä- 
miseksi suureksi ja voimakkaaksi. Lukemattomien nuo- 
rukaisten kalvenneet kasvot peitettiin Karjalan multiin. 
Mutta niilläkin kalvenneilla kasvoilla loisti sädekehä, 
vankkumaton usko tämän kansan suureen tulevaisuuteen. 


Kotona jakoivat puoluejohtajat saalista, tapeltiin val- 
tapaikoista kuin koirat luista — — —, hallitusvaltaakin 
jo tarjottiin niille miehille jotka paria vuotta aikaisem- 
min nostattivat osan kansaamme taisteluun ryssän rivei- 
hin. -Ei keritty harkita avun antamista niille nuorukais- 
joukoille, jotka olivat ottaneet päämääräkseen Karjalan 
ja Inkerin vapauden. Heidän uhrinsa tehtiin mitättö- 


mäksi — — —, työnsä tulokset hävitettiin. 
* 


Minkälaiset sitten ovat tämän päivän nuorison kas- 
vot? : 

Minä näen kansamme nuorison kahtia jakaantuneena, 
ne muodostavat ikäänkuin kaksi rivistöä, joilla ei tällä 
hetkellä ole ainoatakaan yhtymäkohtaa. 

Toinen rivistö, kansamme isänmaallinen nuoriso, kun- 
nioittaa ja palvoo vapaussotamme valkoista jääkärihen- 
keä. Isänmaan rakkaus, heimohenki ja kansallistunto on 
tuon nuorison yhdysside ja tunnuslause. Se on yhtä uh- 
rivalmis kuin oli vuoden 18 nuoriso tämän maan ja tä- 


män kansan turva, silloin, kun kohtalon kovat hetket 
kansallemme koittavat. 

Mutta miten ovat maan mahtajat, itsekkään puolue- 
hengen sokaisemat politiikot kohdelleet tätä nuorisoam- 
me? Pakkopaitaan ne ovat sen pukeneet, kapulan sen 
suuhun panneet ja ruoskan isku iskun jälkeen on sival- 
lettu vasten tuon nuorison kirkkaita kasvoja. Houkutte- 
luin ja mairitellen on sitten kehoitettu tuota nuorisoa 
puoluekarsinoihin. Se on viety vuorelle, sille on näytet- 
ty maan ihanuuksia ja sanottu: ,Katso kaiken tämän me 
annamme sinulle, jos kumarrat meitä”. Mutta inhoten 
on isänmaallinen nuoriso kääntänyt selkänsä noille sie- 
lujen kauppiaille. Se jaksaa tyynenä kestää ruoskanis- 
kujen kirvelyn kasvoillaan, sillä se tietää, että sen aika 
on tuleva. Se tietää, että sen taistelu tämän puolueiden 
rikkirepimän kansan yhdistämiseksi yhdeksi, voimak- 
kaaksi kansakokonaisuudeksi on saavuttava voiton sil- 
loin, kun se on miehuusikänsä saavuttanut. Uusi nuo- 
risomme kasvaa jatkuvasti tässä samassa hengessä. On 
koittava aika, jolloin tällä hetkellä vielä kahtena rivis- 
tönä seisova nuorisomme kokoontuu saman lipun alle, 
yhteisenä tunnuksenaan Isänmaa. 

Kaiken vanhan ja mädän pyyhkii aika olemattomiin. 
Nuorisossa on kansamme voima ja tulevaisuus. Isän- 
maallisen nuorison käsiin jätämme me vuoden 18 aikai- 
nen nuorisopolvi luottamuksella kansamme tulevaisuu- 
den sillä me olemme sen kasvoissa nähneet saman uhri- 
valmiuden sädekehän, joka kaunisti niiden sankarivai- 
najien kasvoja, jotka vapautemme koittaessa kätkimme 
Isänmaan multaan kansamme vapauden hintana ja lun- 
naina. 

V. K. Kalervo. 


,— Jotka vapautemme koitteessa kätkettiin Isänmaan mul- 
taan itsenäisyytemme hintana." 

Kansallinen nuorisotyyppi 


Nyky-Saksan sankari-ihanne Horst Wessel. 


Henkilöt, jotka ovat tutustuneet aikoinaan n.s. ,,Toi- 
seen valtakuntaan” ja nyt taas ovat vierailleet Hitlerin 
luomassa uudessa Saksassa, ovat suuresti ihmetelleet 
niitä muutoksia ja parannuksia, jotka on saatu jo nyt 
aikaan tuossa maassa, joka kymmenisen vuotta oli jo 


valmis suistumaan punaiseen anarkiaan. 


Eräitten liberaalienkin arvosteluissa ihmetellään m.m. 
sitä, että Hitler on muutamassa vuodessa luonut koko- 
naan uuden saksalaisen nuorukaistyypin. Berliinin esi- 
kaupunkien kaduilta ovat likaiset, otsatukkaiset saki- 
laiset hävinneet ja tilalle on ilmestynyt elämänhaluinen 
saksalainen =työläisnuoriso, joka palavasti uskoo kan- 
sansa tulevaisuuteen. Samoin Ranskasta virranneen ja 
kotimaisten rahajuutalaisten ylläpitämän vapaamielisyy- 
den turmelemaan ja veltustuttamaan keskikaupunkilais- 


nuorisoon on loihdittu kokonaan uusi henki. 
Kommunismin ja liberalismin väistyessä on astunut 
esiin kansallinen nuorukainen, SA-mies, jonka ihanne- 
tyyppi on Hitlerin liikkeen sankari Horst Wessel ja joka 
tietää tärkeimmäksi tehtäväkseen Isänmaan palvelemi- 
sen yhtä hyvin rauhan aikana, kuin rintamallakin. 
Saksalainen nuoriso on vihdoinkin noussut vapaa- 
mielisyyden ja marxismin kaaoksesta ja löytänyt itsensä. 


Meillä Suomessa ei suinkaan ole näin. 


Jäyhä ja vakaa suomalainen nuorukaistyyppi alkaa 
yhä yleisemmin vaihtua luokkavihan katkeroittamaksi 
nuoreksi työläiseksi, (joskaan marxilaisuus ei tässä suh- 
teessa ole läheskään vielä päässyt suunnitelmissaan pe- 
rille), ryssää ihailevaksi , tulenkantajaksi”, kylmäksi ja 
häikäilemättömäksi keinottelijaksi, jolle ei mikään mer- 
kitse mitään oman menestyksen rinnalla tai sitten nais- 
maisen hempeäksi ja hajuvesille tuoksuvaksi liberaali- 
nuorukaiseksi, joka on kaikista tyypeistä inhottavin. 
Esimerkkinä 
,,Mmiehestä” voimme mainita erään Eeron. 

Millainen on sitten meidän ,uuden nuorisomme” 
edustaja ja mistä me löydämme sille ihanteita ja esiku- 
via. Ehkä nykyisen Saksan SA-joukoista? — Ei suin- 
kaan, sillä saksalainen nuoriso on saksalaista nuorisoa 


juoruakaksi muuttuneesta suomalaisesta 


ja suomalainen suomalaista. Ihanteena ja esikuvana ei 
meille tarvitse olla Horst Wessel eikä SA-mies, vaan 
soturi, joku vapaussotamme tuhansista 
koulupojista, kuka tahansa tai kaikki yhdessä, taikka 
sitten keskellä karua korpea elämänsä puolesta taiste- 


leva, uuttera talonpoika, sellainen nuorukainen, jollaisia 


suomalainen 


tapaa vielä jossain Hämeen sydänmailla tai lakeuksilla, 
jonne ,,länsimainen kulttuuri” ei vielä ole hinannut teko- 
hartioita eikä hajuvesiä, vaan jossa eletään yhä suoma- 
laisen kansan suomalaista elämää. 

Tämän kirjoituksen tarkoitus ei ole aliarvioida sivis- 
tyksen saavutuksia, mutta kylläkin vaatia, että sen täy- 
tyy olla kansallista. Sellainen , kulttuuri”, joka tekee 
rehdistä suomalaisesta nuorukaisesta pariisilaismallisen 
salonkileijonan, on kansalle turmioksi. 

Isänmaamme tarvitsee pystypäistä, tosisuomalaista ja 
Sellaisen haluaa luoda kansal- 

Viljo Lius. 


tosikansallista nuorisoa. 
linen herätysliikkeemme. 


Suomen uutta nuorisopolvea. 

Vapauteen 


Kansallisen nuorison lausuntakuoroille kirjoittanut Ilmari Unho 


ORJUUDEN ALLA. 


Näyttämön taustana mieluummin tumma 
verho. Kuoro ryhmittyneenä neliriviin, pojat 
takana tytöt edessä. Valaistus hämärä, katsomo 
"pimeänä. Pojat lausuvat jylhästi, hieman syn- 
kästi, tytöt herkemmin. 


Tytöt: 
Pojat: 
Tytöt: 


Maa, rakas, kallis maa 
äärillä pimeän pohjan, 

Sinun kesästäs valkenevasta 
näki unta lapsesi kerran. 
Näki sankariunta miehet 

ja miesten rinnalla myös 
moni nainen, kaivaten aikaa, 
Kaikki: mi päiväksi saisi sun yös. 


Pojat: 
Tytöt: 


VIESTI TAISTELUISTA. 


Kuoron ylle heijastetaan punaista valoa, jo- 
ka vähitellen muuttuu yhä räikeämmäksi. Kun- 
kin säkeen välissä kuuluu voimakasta rummu- 
tusta, joka kuvaa tykkien jyskettä. Lausuntaan 
yhdistetään levottomuutta kuvaavia liikkeitä. 
Viimeinen säe vapäutuneesti. 


Kaikki: Kuulkaa! 


Mikä on tuo ryske? 

Mikä on tuo pauke? 
Pojat: Miksi on punainen pohjan taivas? 
Tytöt: Miksi riemulaulu jo kaikuu? 
Kaikki: Kansan vapaudesta taistellaan! 


KANSAN AAMU. 


Viimeisen säkeen jälkeen soittokunta esittää 
voimakkaasti Jääkärimarssin, jonka aikana pu- 
nainen valo vähitellen hälvenee ja näyttämö 
tulee voimakkaasti valaistuksi. 


Tytöt: Jo valkeni Suomen aamu. 

Pojat: Jo katkesi inha ies. 

Kaikki: On vapaa Suomen kansa, 
on vapaa sen nainen ja mies. 


VAINAJILLE. 


Tytöt nostavat oikeaa kättänsä hieman, sor- 
met velttoina, kämmen alaspäin. Pojat kohotta- 
vat oman säkeensä alussa oikean käden vannon- 
ta-asentoon. 


Tytöt: Te vainajat kumpujen alla, 
te rauhassa nukkukaa. 

Me vannomme tänään tässä: 
Ei sortua saa tämä maa! 


Pojat: 


VALA LIPULLE. 


Tytöt rukousasennossa, pojat mostavat kä- 
tensä säkeensä alussa lipputervehdykseen. 


Tytöt: Sinun jalkojen juureen, Herra, 
me vaivumme rukoillen. 

Suo, että lippumme aina 

on puhdas ja valkoinen. 

Sinä Suomen siniristilippu, 
sua suojata tahdomme ain. 
Sinun. kunnias määränä meillä, 


sinun eessäsi nöyrrymme vain. 


TAISTELUKÄSKY. 


Kädet reippaasti ales. Lausunta jatkuu heti 
välittömästi. Ensimmäisen säkeen , ylös” sanalla 
taimmainen rivi nostaa nyrkkiin puristetun oi- 
kean kätensä, seuraavan säkeen vastaavalla sa- 
nalla seuraava rivi j.n.e. Lausunnan voiman tu- 
lee kasvaa säe säkeeltä ja huipentua voimak- 
kaaksi julistukseksi. 


Kaikki: Ylös, taistoon naiset ja miehet! 
Ylös, puolesta Isänmaan! 
Ylös, nuoriso taajana päin.! 


Ylös yhtenä rintamaan! 


Heti viimeisen säkeen tauottua virittää soit- 
tokunta ,Mustapaitojen. marssin”, johon sekä 
kuoro, että seisaalleen noussut yleisö laulaen 
yhtyy. — Runon jaksojen tulee seurata toisiaan 
niin kiinteästi, että ne todella muodostavat esi- 
tyksestä yhtenäisen kansamme vapaustaistelu- 
kuvauksen. 


"Tää kansamme kauan on kamppaillut, 
se seissyt on ryssiä vastaan. 
Se ei ole orjaksi antautunut, 


ei luopunut kalleimmastaan.” 


AKS marssilla 'Bobi Sivenin haudalle 


AKS täyttää 15 vuotta 


Helmikuun 22 p:nä 1922 perustettiin Akateeminen 
Karjala Seura. Kolme Karjalan vapaustaistelusta pa- 
lannutta ylioppilasta kokoontui silloin neuvottelemaan, 
mitä olisi tehtävä, jotta Suomen kansa ei enää uutta ker- 
taa löisi laimin etsikonhetkeään heimonsa pelastamiseksi. 
Vielä kerran on aurinko nouseva ryssättömän Karjalan 
vaarojen takaa. Se oli heidän luja vakaumuksensa. Sy- 
dämissä paloi usko, joka voitti sen katkeruuden, minkä 
oli aiheuttanut oman kansan ja erikoisesti virallisten pii- 


rien kylmyys Suomen suurta tehtävää kohtaan. Yksi 


näistä kolmesta ylioppilaasta oli Elias Simojoki. 

Nyt viidentoista vuoden perästä on jo kolmatta tu- 
hatta ylioppilasta luvannut elämän kestävää asevelvolli- 
suutta niitten aatteiden ja päämääräin voittoon viemi- 
Yli kaksi tu- 
hatta ylioppilasta on kasvanut taistelijaksi kansallisen 
AKS:n aatteet ovat 


seksi, joille ne kolme kerran lupautuivat. 


ja kokonaisen Suomen puolesta. 


hautautuneet yli koko Suomen, ne ovat levinneet sen 


syrjäisimpiinkin soppiin, kaikkialle, missä tulevan Suo- 
men puolesta tehdään työtä. Mitä :nuoriso on tänään, 
sitä on kansa huomenna. Niin lausuttiin AKS:n alkuai- 


koina. Vielä se huomen ei ole tullut. Mutta se on tule- 


va. Suomi ei ole vielä ollut, Suomi on tuleva.” 


»Lippuni alla ja lipulleni minä vannon .. .f 


AKS:n valatilaisuus v. 1935. 

Tri E. E. Kaila. 


AKS perustettiin suurten tapahtumain aikana. Suu- 
ria murroksia oli ollut kansakuntain ja valtioiden elä- 
mässä. Kansa joka silloin oli valveilla ja tehtävästään 
tietoinen, saattoi suorittaa historiallisia tekoja. Suomen 
kansakin oli havahtunut, mutta se ei jaksanut suorittaa 
työtään loppuun saakka. $e oli painumassa pienuuteen. 
Nuorisossa pyrki leviämään sodan ajan jälkeinen hillitön 
AKS 
julisti tälle kansalle suuria tehtäviä, velvollisuuksia, mie- 


henkuntoa ja uhrimieltä. 


huvitteluhimo ja alhainen ,tulenkantajahenki”. 


Se nousi ,me pienuuteemme 
tyydymme”-mieltä vastaan. Se julisti, että kansakunta 
on enemmän kuin yksilö. Se herätti isänmaanrakkautta 
ja kansallista henkeä. Se vaati aktiivista isänmaanrak- 


kautta. Se pohjasi toimintansa kristilliseen uskoon ja 


vakavaan elämänkatsomukseen. , Niin totta kuin minä 


uskon yhteen suureen Jumalaan, niin minä uskon yhteen 
suureen Suomeen ja sen suureen tulevaisuuteen”. 
AKS:n tie ei ole ollut myötätuuleen kulkemista. Se 
ei ole myöskään etsinyt yleisen mielipiteen suosiota. Se 
on tahtonut aina kulkea kansallista suuntaa ja se on tais- 
telun tie. AKS-läiset on tahdottu leimata utopisteiksi, 
jotka ajavat takaa mahdottomia. Heitä on moitittu röyh- 
keydestä ja kunnioituksen puutteesta, kun he eivät ole 


hyväksyneet olevia oloja sellaisenaan. Joskus on heitä 

sanottu kansalle vaarallisiksi seikkailijoiksi, kiihkoili- 
joiksi ja numerolaatoiksi, jotka hävittävät yksilöllisen 
vapauden. AKS:ää vastaan on perustettu seuroja ja ai- 
kakauslehtiä. Ne ovat nukahtaneet mutta AKS on kas- 
vanut. Joskus ovat puoluemiehet sitä kosiskelleet, toi- 
sinaan taas uhanneet, mutta AKS on kulkenut omaa tie- 
tään. Kerran on siitä eronnut eräs ryhmä, mutta sen 
jälkeen on AKS yhä voimakkaammin kasvanut ja entistä 
eheämpänä jatkanut toimintaansa. 


AKS:n piiristä on lähtenyt uusi suomalaiskansallinen 


AKS päättää Vanhalla Ylioppilastalolla 
maaseudulle pitämä 


a] -35 pitämässään kokouksessa hajaantua 
äbmalaisuuskokouksia. 


herätys. Snellmanin aatteet ovat sen julistamina tulleet 
uudella voimalla kansan tietoisuuteen. Suomalaisen yli- 
opiston vaatimus, jonka AKS on nostanut, on saanut ker- 
ran jo kansan liikkeelle, eikä sitä enää voida haudata. 
Suomalaisuuden liike on laajentunut ja syventynyt kä- 
sittämään kansan elämän ja sivistyksen kaikkia aloja. 
AKS:n ideologiasta on syntynyt kansallinen elämän- 
ohjelma. ,Kootkaa yhdeksi Suomen rikkinäinen kansa, 
luokaa eheäksi Suomen rikkinäinen alue”, julisti AKS. 


Se vaatimus elää ja voimistuu. Uusi yhteiskunnallinen 


a'Viimejitsenäisyyspäivänä. 


AKS:n nykyinen päällikkö maisteri Vilho Helanen, 


herätys on lähtenyt sen piiristä. Marxilaisvastainen 
henki saa lujimman pohjansa kansallisesta itsetunnosta. 
Haihatteleva liberalismi, joka johtaa kansakunnan heik- 
kouden tilaan, ei ole AKS:ssa löytänyt mitään jalansi- 
jaa. Puolustustahdon kasvattamisen on AKS asettanut 
yhdeksi tärkeimmäksi tehtäväkseen. 

Viisitoista vuotta kansallista herätys- ja rakennus- 
työtä ylioppilasnuorison ja koko kansankin keskuudessa 
ei ole jälkiään jättämättä, ei vallankaan silloin, kun se 
suoritetaan ajankohtana, jolloin valtakunta äsken vasta 
on saavuttanut itsenäisyytensä. AKS:n taistelun merki- 
tystä ei vielä voida arvioida eikä sitä ole tarpeellistakaan 
tehdä, sillä taistelu jatkuu ja AKS näkee tärkeimmän 
työnsä edessäpäin. »AKS ei ole vielä ollut se on tuleva”. 
Sen vaikutus ulottuu yhä voimakkaammin koko kansan 
keskuuteen. Sen aatteet tulevat kansan aatteiksi. Ja 
kuitenkin me voimme sanoa, että tämä kansa olisi köyhä, 
ellei sillä olisi AKS:ää. Mutta tämä kansa on tulevai- 
suuden kansa, se on elävä ja voimistuva, ja siksi meillä 


myös on AKS. 


Kansallinen nuoriso tervehtii 15 vuotiasta AKS:ää — 


lipunkantajaa. 


R. A-K. 

Liberaalinen Suomi ja 


bolsevistinen Venäjä 


ovat tavanneet toisensa. 


Heimokysymys ratkaistu? 


r Vierailu onnistui yli odotusten” 


Suomen ulkoministeri Rudolf Holsti. 


Ministeri Holsti kohotti lasinsa ,Neu- 
vostoliiton kaikkien kansojen ja kansal- 


lisuuksien menestykseksi”, 


ENSIMMÄINEN VIERAILUPÄIVÄ. 


(Hels. Sanomain lähettämältä edustajalta.) 


,Punainen Nuoli” höyrysi Moskovan asemalle klo 
10.30 eilisaamuna tuoden mukanaan ulkoministeri ja rva 
Holstin seurueineen viralliselle vierailulle Neuvostolii- 
ton pääkaupunkiin. Asemalaituri ja -halli oli runsaasti 
koristettu Suomen ja Neuvostoliiton lipuilla, mutta san- 
tarmivartio ei ollut niin juhlallinen kuin Valkeasaaren 
raja-asemalla.. 

Venäjän ulkoasiainkomissari Litvinow. 


Klo 20 tarjosi ulkoasiainkomisaari Litvinov ulkomi- 
nisteri ja rva Holstin kunniaksi virka-asunnossaan päi- 
välliset ... » 


— — — tarjottiin leikkeleitä, kaviaaria, lintusalaattia, 
pikkulämpimiä, herkkusientä, lientä pasteijojen kera, 
asetrinaa, vasikkaa, peltopyytä ja kananpoikaa sekä her- 
kullisia jälkiruokia: Moninaiset ruokalajit nautittiin run- 
saan viinilistan avulla — — — 


Aterian aikana ulkoasiainkomisaari Litvinov lausui: 


s— — Venäjän kansa, eniten vallankumouksel- 
liset puolueet, tunsi palavaa myötätuntoa Suomen 
vapausliikettä kohtaan — — — 


— neuvostohallitus on' horjumatta: pyrkinyt lujittamaan 
ystävällisiä -suhteita naapuriinsa Suomeen, kunnioittaen 
täydellisesti sen suvereenisuutta, yhteisen rajan koske- 
mattomuutta — — — Teidän vierailunne tulee vaihe- 
kohdaksi Neuvostoliiton ja Suomen välisen yhteistoimin- 
nan kehittämiseksi — — — 

Pyydän vielä lausua henkilökohtaisen tyydytykseni 
sen johdosta, että vastaanotan Suomen ulkoministerinä 
henkilön, johon minulla on ollut mieluisaa tutustua jo 
kauan sitten ja jota olen usein Genevessä tavannut. Mi- 
nä tiedän, Herra Ministeri, kuinka syvästi kansainliiton 
aatteet monivuotisen oleskelunne aikana Genövessä ovat 
juurtuneet Teihin, nuo samat aatteet, joiden Neuvosto- 
liiton hallitus toivoo mahdollisimman täydellisesti toteu- 
tuvan.. Tämä antaa minulle erityisen aiheen lausua va- 
kaumukseni siitä, että Suomen ulkopolitiikalla Teidän 
johdollanne, Herra Ministeri, tulee olemaan yhä enem- 
män kosketusta Neuvostoliiton ulkopolitiikan kanssa 
kummankin maan yhteisissä rauhanpyrkimyksissä. 

Kohotan maljani meidän maittemme välisille pysyvil- 
le ja ystävällisille suhteille, Suomen kansan kukoistuk- 
selle, Suomen tasavallan Presidentin, Herra Ministerin 
ja hänen puolisonsa terveydeksi. 

Ministeri Holsti vastaa: 


Kohotan lasini Neuvostoliiton kaikkien kansojen ja 
kansallisuuksien menestykseksi ja toimeenpanevan kes- 
kuskomitean Puheenjohtajan, Presidentti Kalinin samoin 
kuin Teidän, Herra Kansankomissari ja rouva Litvinovin 
terveydeksi. 


TOINEN VIERAILUPÄIVÄ. 


(Hels. Sanomain lähettämältä edustajalta). 


,— Käynti Neuvostopresidentti Kalinin luona. — 

Keskustelun aikana ei erikoisesti puututtu ajankoh- 
taisim Suomen ja Neuvostoliiton välisiin kysymyksiin, 
vaan kävi se ylipäänsä seuranpidollisen juttelun mer- 
keissä. Kalinin, joka on luonteeltaan hyväntahtoinen ja 
leppoisa, kertoi käyneensä Suomessa ennen sotaa ja sen 
aikana ja sanoi hän Suomessa oloaan erikoisella mieli- 
hyvällä muistelevansa. 

Pääministeri Molotovin lounaalla. — Molotov piti ate- 
rian aikana puheen. — — — Puhuja huomautti erikoisesti 
siitä tosiasiasta, että Stalin teki kansankomissarien neu- 
vostolle esityksen Suomen itsenäisyyden tunnustamises- 
ta, jota tunnustusta Stalin itse lämpimästi puolsi. Molo- 
tov kohotti lasinsa tyhjentäen sen ministeri Holstin ja 
Suomen terveydeksi. 

Ministeri Holsti vastauspuheessaan — 


— tahtoi nyt vuorostaan kohottaa maljansa Suo- 
men itsenäisyyden esittäjän Stalinin ja tämän ate- 
rian isännän kansankomissarien neuvoston pu- 
heenjohtajan Molotovin ja hänen vaimonsa kun- 
niaksi. 

Suomen lähetystön päivälliset ja iltakutsut. — 

Klo 19 palasi ministeri Holsti lähetystöön, veti no- 
peasti frakin ylleen ja ajoi saman tien Metropol-hotel- 
liin. 

Päivällispöydässä oli ministeri Yrjö-Koskisella oikeal- 


la puolellaan rva Holsti ja vasemmalla puolellaan rva 


"Molotov, vapaaherratar. Yrjö-Koskisen oikealla puolella 


istui ulkoministeri Holsti ja vasemmalla puolella kan- 
sankomissarien neuvoston puheenjohtaja Molotov. Hols- 
tin toisella puolella istui rva Voroshilov ja rva Holstin 
oikealla puolella kansankomissari- Mikojan. Aterialla 
tarjottiin leikkeleitä, kaviaaria, kyljyksiä, sterlettiä, 
lampaanseläkettä, jäätelöä, juustoa ja hedelmiä. Juomat 
oli tuotu mukaan Suomesta: Rajamäen akvaviittia, sher- 
ryä, punaviiniä y.m., taatusti hyvää Keltaisen lesken 
sampanjaa sekä kahvin kanssa kuuluvia liköörejä. 


KOLMAS VIERAILUPÄIVÄ. 
(Hels. Sanomain lähettämältä edustajalta). 


Moskova, 10. 2. (H). Neuvostoliiton sotakomissari 
marsalkka Voroshilov esitti eilen ministeri ja rva Hols- 
tille kutsun saapua tutustumaan punaisen armeijan ta- 
loon Moskovassa, jota noudattaen ministeri Holsti tänään 
aloitti kolmannen ja viimeisen vierailupäivänsä Neuvos- 
toliiton pääkaupungissa. 

Komentaja Rosjonovin opastuksella tutustuttiin talon 
nähtävyyksiin. Sitäpaitsi oli erikoisen monipuolinen 
myöskin tankkisali, jossa rva Holsti käytti hyväkseen ti- 
laisuutta ja kiipesi erään tankin sisään, jonka jälkeen se 
suljettiin. Rva Holsti on siis luultavasti ensimmäinen 
suomalainen nainen, joka on istunut neuvostolaisessa 
tankissa! Tykistöhuoneessa ei kukaan kuitenkaan ryh- 
tynyt käyttämään sen sisustukseen kuuluvaa aseistusta. 
Mutta ampumasalissa ryhtyivät ministeri Assmus ja rva 
Holsti kilpailemaan tarkkuudesta. Ministeri Assmus 
osoittautui hyvin osumatarkaksi herraksi, mutta rva 
Holsti voitti hänet kuitenkin huomattavan monella pis- 
teellä. 

Klo 24 lähti ulkoministeri Holsti rouvineen ja seuru- 
eineen, kaikkien vierailuun osallistuneiden suomalaisten 
ja venäläisten saattamana rautatieasemalle, missä neu- 
vostoisänniltä ja Suomen lähetystön päälliköltä ja jäse-. 
niltä otettiin jäähyväiset. Vierailijat nousivat , Punaiseen 
Nuoleen”, joka tasan klo 0.30 lähti porhaltamaan kohti 
Leningradia. 

Suomen ulkoministerin ensimmäinen vierailu Sosia- 
lististen Neuvostotasavaltain Liiton pääkaupungissa oli 
päättynyt. 

— mutta Pohjolan yössä halkovat ilmaa yhäti salape- 
räiset valokeilat, ,rajarauhan loukkaamattomuutta” to- 
distavat lukuisat pidätykset Suomen aluevesillä, oikeus- 
istuimissa paljastetaan suuria kommunistisia salaliittoja, 
joitten tehtävänä on valmistaa Isänmaamme turmiota se- 
kä vakoilijoita, jotka erään määrätyn vallan hyväksi va- 
lokuvaavat Pohjois-Suomen maanteitä ja pystyttävät sa- 
Jaisia lähetysasemia. Ja kaukana Siperian vankileireillä 
tuhannet suomalaiset miehet, naiset ja lapset viettävät 
lohduttomia vuosiaan. 

Tulevaisuus on näyttävä, onko Kremlin saleissa 
,Neuvostoliiton kaikkien kansallisuuksien menestyk- 
seksi” kohotettu malja lievittänyt Inkerin ja Karjalan 
kärsimyksiä ja tunteeko , vallankumouksellinen puolue” 
palavaa myötätuntoa myös näitten heimokansojen va- 
pautumispyrkimyksiä kohtaan. 

ULKOPOLIITTINEN KATSAUS 


Holsti on käynyt Moskovassa. Meidänkin tekisi mie- 
li siellä käydä, mutta kutsua tuskin saamme ja aika ei 
ovat 


ole sopiva kutsumattomalle , visiitille”. Täynnä 


asiaa myös ryssän lehdet. Kirjoittaahan ,,Isvestija”: 
»Kun lausumme Holstin tervetulleeksi Moskovaan, ta- 
pahtuu se ajatellen toiveitamme aikaansada yhteisym- 
märrys ja naapurisopu Suomen kanssa”. 

Ja ,Prawda”: , Jotta saataisiin aikaan todella hyvät 
suhteet, on Suomen johtavien piirien tehtävä loppu näi- 
den (tarkoittanee meitä) ainesten — neuvostovastaisesta 
toiminnasta”. ? 

Mutta meille muistuu mieleen kotikonnuiltaan kar- 
koitetut heimolaisemme sekä roomalainen lause ,Timeo 
Danaos et dona ferantes” — elikkä vapaasti suomennet- 
tuna: ,Alä luota ryssään!” Tokkopa Holsti edes muistaa, 
mikä on Suomen ulkopoliittinen pääperiaate? 

Muuten, eipä meitä säälitä Trotzkit eikä Sinowjevit. 
Terve menoa vain ja lisää sitä lajia. Vallankumouksel- 
linen terrori tuhoaa aina omat lapsensa. Muistammehan 
kaikki historiasta, miten kävi Dantonin jälkeen Robes- 
"pieren. 

Tapasin tässä joku aika sitten tuttavani emäpatkulin, 
joka erään suuren herran esimerkkiä noudattaen ma- 
naili Mussoliinia ja Hitleriä. Mutta kun häneltä kysyin, 
mitenkä pitkälle hän luulee ryssän päässeen Euroopassa, 
ellei näitä kahta miestä olisi olemassa, niin jäinpä vas- 
tausta aluksi vaille. Mutta lopuksi hän julisti periaat- 
teessa vihaavansa diktaattoreja. Kun vaatimattomasti 
huomautin Stalinin ja Pätsin olevan diktaattoreita — 
vielä sellaisia, joita toisin kuin kahta edellistä ei kansan- 
äänestyksellä ole valtuutettu virkaansa — venähti pat- 
kulin naama omituisesti. 

Yritin sitten kääntää puheen siihen kauheaan kapi- 
naan Espanjassa laillista punahallitusta vastaan, mutta 
keskustelu ei enää ystävääni miellyttänyt. Sinne jäin 
nokka pitkänä kerettiläisine ajatuksineni, jotka väkisin 
pyrkivät esille. Muistin nimittäin, että eräs kuuluisa 
mies, oikea laillisuuden asiantuntija, aikoinaan piti jää- 
käriliikettäkin kapinallisena. 


64 


I. 


Mutta jos kapina onnistuu, kuten Francon — niin lail- 
lisuuskantakin muuttuu. Muuten ei olisi mahdollista 
kallistella maljoja ryssän keisaria vastaan kapinoineiden 
kanssa. 

Kun tässä nyt on tullut kirjoitettua yhtä ja toista so- 
pimatonta, niin kysäisenpä, vaikka en odotakaan vas- 
tausta — ,,milloin aikoo Suomen hallitus — vapaussotu- 
rien perinteille rakennetun valtakunnan huoltaja — tun- 
Ja onko Hal- 


litus (iso H) ajatellut liittymistä kommunismin vastai- 


nustaa Francon kansallisen hallituksen? 


seen Tokion sopimukseen, joka sopimus on avoin kaikille 


sivistysvaltioille? Ja lopuksi, milloin aikoo Hallitus 
esittää erikoisen vakoilulain säädettäväksi? Pentikäiset, 
salaiset radioasemat, lukuisat muut vakoilujutut mieles- 
täni antavat siihen lievää aihetta. 

Ja varatkaa suuri kunniamerkki Japanin keisarille — 
Mussoliinille — Hitlerille ja Francolle, sillä heidän toi- 
mintansa turvaa paljoa varmemmin kommunismivaaraa 
kuin tusina matkoja Moskovaan. Toiste taas jatkoa ja 
silloin Kansainliiton saleista ja Hailisen Lasseista. 


Paavo S. 


Everstiluutnantti 


P. SUSITAIVAL 


tulee lehdessämme jatkuvasti julkaisemaan näitä katsauksiaan 
päivän ulkopoliittisista tapahtumista. Kehoitamme lukijoitamme 
niihin tutustumaan. 


Nuorisojuhla Heimolassa 5.2, 


"Suomen Suoja on kansallinen nuoriso” 


IKL-nuorison propagandapäivät onnistuivat kautta maan. 


HELSINKI. 


5. 2., nuorisopropagandapäivien toisena päivänä Hei- 
molan salissa klo 20.00 ilmoitti Suomen Valkoisen Kaar- 
tin soittokunta esittämällään ,,Sotamarssilla”? Helsingin 
IKL-nuorison juhlan ja samalla pääkaupungin nuoriso- 
osaston taistelun alkaneeksi. 

Puhumaan nousi ylioppilas Erkki Ervamaa. Painavi- 
na ja vakaina putoilivat sanat nuoren taistelijan suusta. 
, Taistelun periaate on ainoa mahdollinen liikkeelle, joka 
tahtoo lakaista nuorison keskuudesta pois isänmaatto- 
muuden hengen. Voidakseen täysin ymmärtää nuorisoa, 
tulee ensin tajuta, miten saastutettua on se ilmapiiri, 
jonka keskellä nuoriso elää ja mitä voimia vastaan se 
joutuu sotimaan”. Puhuja lopetti: ,,Taisteleva nuoriso 
haluaa temmata vuossatansa valosoihdun, vaalia sitä voi- 
dakseen kerran jättää sen tuleville sukupolville vaalitta- 
vaksi.” 

, Merjan Kaiun” lausuntakuoro esitti Pekka Kuusen 
johdolla vaikuttavia numeroitaan, jotka yleisö otti vas- 
taan lämpimin suosionosoituksin . 

IKL:n Viipurin piirin nuorisotyön ohjaaja, toimittaja 
Ilmari Unho puhui siitä, kuinka nykyisessä Suomessa 
kohdellaan isänmaallista nuorisoa, vapaussoturien pe- 
rinnön vaalijoita ja miten punaista nuorisoa, jolle nuo- 
ruuden suuri ihanne, Isänmaa on tuntematon ja joka on 


sokaistu välikappale marxilaisjohtajien käsissä. — Suo- 
sionosoitukset olivat voimakkaat, kun puhuja lausui vii- 
meiset sanansa: ,Pitäköön nuoriso mielensä puhtaana, 
lippunsa tahrattomana, astukoon tiensä tätä kansaa ra- 
kastavana, vahanpehmein sydämin, sillä kaikista heik- 
kouksistaan huolimatta tämä kansa ansaitsee nuorison 
rakkauden”. : 


Seuraavana sai puheenvuoron toimittaja Viljo Lius. 
Hän kuvasi kansallisen nuorison työtä, sen vaikeuksia ja 
mahdollisuuksia. ,Revityt liput voidaan jälleen nostaa 
nousevan kansakunnan taistelutunnuksiksi viitoittamaan 
tietä eteenpäin. — IKL-nuoriso on Suomen uutta jääkä- 
rinuorisoa, jonka tehtävänä on kulkea etapilta etapille 
nostamassa nuorisoa.” 


Suosionosoitusten myrskytessä nousi puhumaan pas- 
tori Elias Simojoki. Hän kuvasi sen nuorisojärjestön 
olemusta, jonka päällikkönä hän oli ja joka lakkautettiin 
,hyvien tapojen vastaisena” ottaen vertauskohdaksi 
erään salaseuran. hämäriä menoja, jotka eivät liene , lain 
ja hyvien tapojen vastaisia”, koska sen sallitaan häiriin- 
tymättömänä toimia. Suomen uudesta nuorisosta voi- 
daan sanoa: Me olemme uusi aika . 


Seisaalleen nousten kuunteli —salintäyteinen yleisö 
soittokunnan voimalla esittämää ,Nuijamiesten marssia”. 


V.L. 

VIIPURI. 


Viipurissa muodostuivat IKL:n nuorisopropaganda- 
päivät taisteluun lähteneen Karjalan nuorison todellisek- 
si voimannäytteeksi. Lauantai-iltana vietettyyn veljes- 
iltaan oli saapunut jäseniä runsaasti; siellä puhuivat toi- 
mittajat V. Lius ja I. Unho. 

Sunnuntaina oli Viipurin nuoriso-osasto mobilisoitu 
100-prosenttisena « suorittamaan erilaisia propagandateh- 
täviä kaupungilla. 

Illalla klo 17.15 kerääntyi osa nuoriso-osastosta Pa- 
raatikentälle, josta järjestettiin soihtukulkue. Se mars- 
si halki kaupungin valtakunnan lipun jäljessä sankari- 
haudoille, minne runsaslukuinen yleisöjoukko oli kerty- 
nyt sen tuloa odottamaan. 

Kun soihdunkantajat olivat ryhmittyneet patsaan ym- 
pärille,. puhui toimittaja Viljö Lius. Haudoille laskettiin 
sinimustanauhainen kuusenhavuseppele. Kun oli lau- 
lettu yhteisesti ,,Jumala ompi linnamme”, johon yhä kas- 
vanut yleisöjoukkokin yhtyi, poistui soihtukulkue suun- 
naten matkansa ammattikoululle, jossa klo 19 alkoi suuri 
maakunnallinen nuorisojuhla. 

Klo 19 mennessä oli avara juhlasali täyttynyt ääriään 
myöten. Puhujalavan koristelu oli erittäin onnistunut. 
Sali oli pimeässä ja vain puhujalava oli valaistu valon- 

* heittäjillä. Sk-torvisoittokunta kajautti ensin fanfaarin- 
sa, juhlasalin pääovi aukeni, , Porilaisten marssin” tah- 
dissa marssi kaksikymmentä soihtua kantavaa nuorukais- 
ta sisään asettuen kunniakujaksi, jonka läpi valtakunnan 
lippu tuotiin vartioitten saattamana yleisön tervehtiessä 
sitä nostetuin käsin. Lippu kunniavartioineen = asettui 
paikoilleen. Nyt seurasivat maakunnan eri osastojen ter- 
vehdykset. Ensi astui Helsingin kansallisen "nuorison 
edustaja saliin. Hän lausui tervehdyksensä sinivalkovä- 
reillemme ja sen jälkeen tervehti IKL:n Helsingin nuo- 
riso-osaston puolesta hartaana ja hievahtamatta seiso- 
vaa juhlayleisöä. Hänen jälkeensä astuivat Koiviston, 
Terijoen, Vahvialan ja monen muun nuoriso-osaston 
edustajat saliin kukin vuorollaan tervehtien paikkakun- 
tansa isänmaallisen nuorison puolesta valtakunnan lip- 
pua ja yleisöä muutamin lausein. Viimeisenä astui sa- 
liin IKL:n Viipurin piirin nuorisotyön ohjaaja, toimit- 
taja Ilmari Unho lukien piirin sekä pastori Simojoen 
juhlaan lähettämän tervehdyksen ja samalla julistaen 
voimakkain sanoin tämän maakunnallisen nuorisojuhlan 
alkaneeksi. , Luo lippujen” kajahti, lippu: vietiin salista, 
sitä seurasivat soihdunkantajat ja maakuntaviestin tuo- 
jat. Tervehdysten ajan seisoi yleisö hievahtamatta ja 
kaikesta näkyi, että nuorison tervehdykset olivat tehneet 
siihen valtavan vaikutuksen. , Luo lippujen” vielä kai- 
kuessa astui puhujapaikalle toimittaja Viljo Lius ja aloit- 
ti puheensa heti marssin päätyttyä. Hänen esityksensä 
oli väkevää vetoomusta nuorisoon, ja keskeytettiin se 
monasti suosionosoituksin. Puhujan julistaessa vielä vii- 
meisiä sanojaan: ,Me nousemme kostona Kullervon, sa- 
ma on sodan kohtalot koittaa. Taru uusi nyt Suomesta 
syntyvä on, se kasvaa, se ryntää, se voittaa”, kajahti sa- 
manaikaisesti jo , Jääkärimarssi”. Suosionosoitukset 
osoittivat, että esitykset olivat tehonneet kuulijoihin. 

Väliajan julisti torvisoittokunta fanfaareillaan päätty- 
neeksi. Nyt seurasi jälleen IKL:n juhlissa ennennäke- 

mätön vaikuttava ohjelmanumero. — Toim. Ilmari Un- 
”ho astuu puhujakorokkeelle alkaen lausua juhlaan eri- 
koisesti kirjoittamaansa runoa, joka kuvaa kansamme 
vapautumista, sortumista uudelleen häpeään, jonka kes- 
kellä ,,oras vehreä nousi maasta”, nim. Suomen uusi 
nuoriso, jonka taistelu kuitenkin palkittiin pilkalla. Nyt 
kysyy lausuja: , Mutta pettikö valansa nuoriso”. Ylei- 
sön joukkoon saliin sijoitetut lausuntakuoron pojat nou- 
sevat reippaasti pystyyn, nostavat kätensä ja vastaavat: 
Ei! Ja kun lausuja kysyy edelleen: , ja jättikö lippunsa 
joukko tuo”, vastaavat lausuntakuoron tytöt samaan ta- 
paan: Ei! — Kuoron ja lausujan vuoropuhelu jatkui vie- 
lä siten, että lausujan säkeisiin kuoro vastasi ,,Sinimus- 
tain marssilla”, johon yleisökin seisaalleen nousten yh- 
tyi. — Lausuja lopetti sanoihin: 


sMe lähdemme valloittamaan 

tätä kaunista Karjalan maata viel kerran. 
Me turvaamme voimaan taivaan Herran. 
Jaloon taistohon astumme tänään.” 


Viimeisten säkeitten aikana yhtyi lausujaan myös tor- 
visoittokunta virittämällä ,Karjalan jääkärien marssin”, 
jonka aikana eversti]. Paavo Susitaival on astunut puhu- 
jakorokkeelle. 

Edellisten voimakkaitten ja ennennäkemättömien oh- 
jelmanumeroitten aikana on tunnelma yhä kohonnut. 
Everstil. Susitaipaleen puhuessa maan poliittisista olois- 
ta se purkautuu useaan kertaan myrskyisiin suosionosoi- 
tuksiin.. Loppupuheensa omisti puhuja uuden maail- 
mankatsomuksen selostamiselle, joka aate vain voi pe- 
lastaa kärsivän synnyinmaamme. Puhujan sanojen jat- 
koksi kajahti voimakas ,Maamme”, 

Karjalan. nuorison taistelu alkoi paljon lupaavin en- 
tein. Jatkukoon se samanlaisena siksi, kunnes isän- 
maamme on luotu yhtenäiseksi ja sen lippua kantamassa 
on koko Suomen uusi nuoriso. 


Milakaa 


eo O 
&) 


TAMPERE. 


Nuorisopäivien päätapahtumaksi Tampereella muo- 
dostui Teatteritalossa 4. II. pidetty suuri juhla. Avara 
katsomo oli täynnä suurelta osalta nuorta kansaa. 

Lipputervehdyksen jälkeen piti puheen Lauri Hyp- 
pönen. Nykyhetken kansallisella nuorisolla on suuret 
tiennäyttäjät, kuten Arvidson ja Snellman. Heidän oh- 
jelmansa tämä nuoriso vie voittoon ja taistelee heidän 
tavallaan ajan uhmaa pelkäämättä. 


Toisen puheen piti Erkki Ervamaa. — ,,On joskus pu- 
huttu ,nimettömästä nuorisosta”. Muutaman kuukauden 
kuluessa on käsityksemme siitä muuttunut. Aina on nuo- 
risolla eräs nimi. Kun siltä. eräitten toimenpiteiden 
kautta riistetään nimi, on se juuri silloin nimeltään tais- 
televa nuoriso — — —”. 

Lausuntakuoron tuliset ja miehekkäät esitykset olivat 
myös omiaan todistamaan edelliset sanat oikeiksi. 

Eversti Susitaival paljasti muutamin paljon puhuvin 


esimerkein nykyisen politiikkamme saastaisuuden raoit- 
taen sitä verhoa, joka kätkee taakseen vapaamuurari- 
vehkeilijöittemme salaisen näyttämön. 

Pastori Simojoki muistutti mieleen; sen vaaran, joka 
koskaan ei lakkaa uhkaamasta Suomen kansaa. Idän 
uhka laskee nytkin synkän varjon maamme yli. Pohjo- 
lan salaperäiset , kummitukset” muistuttavat siitä. Suu- 
ret kohtalonhetket ovat edessä. Nuorison täytyy val- 
voa — — — 

Tampereen kansallinen nuoriso jatkaa taistelua. Tu- 
lee aika, jolloin heidän kotikaupunkinsa valtaus on suo- 
ritettu loppuun saakka. 

E. E. 

TURKU. 


Samanaikaisesti kuin Tampereella, julistettiin myös 
Turussa IKL-nuorisotyö alkaneeksi. 4. 2. klo 19.30 vie- 
tettiin Kristillisen Raittiusseuran salissa nuorisojuhlaa. 
Yleisöä oli saapunut tilaisuuteen salin täydeltä. 

Ohjelman ensimmäisenä numerona olivat IKL:n tor- 
visoittokunnan numerot, joitten jälkeen kuulijat lausui 
nuoriso-osaston puolesta tervetulleeksi Esko Heikola. 

Illan ensimmäisen varsinaisen puheen piti ylioppilas 
Pekka Kuusi. ,Mennyt vuosi on kansalliselle nuorisolle 
ollut ulkonaisten tappioitten, mutta sisäisten voittojen 
vuosi. 
vaneita lehtiä, mutta uutta alaa nuorison aatteille on val- 
lattu ja tällä hetkellä seisomme me lippujemme alla ja 
seuraamme niitä entistäkin suuremmalla uskollisuudella.” 

Nuoriso-osastolainen Liisa Kahiluoto lausui pari hei- 
mokansojemme hädänalaista tilaa ja nuorison nousua 
kuvaavaa runoa. 

Seuranneen marssin jälkeen puhui päätoimittaja N. 
Vapaavuori: ,, Nykyisessä yhteiskunnassa on puolueita 
koossapitävänä voimana itsekkyys, joko yksilöitsekkyys 
tai puolueitsekkyys. - Tästä parhaana esimerkkinä on 
marxilainen puolue, joka omien etujensa vuoksi on val- 
mis ottamaan siipiensä suojiin jopa Isänmaansa tuhoa 
isuunnitelleet vakoojatkin. — Uuden ja paremman ajan 
lupauksena on kuitenkin nyt esiinmarssinut kansallinen 
nuoriso, jonka työtä jokaisen Suomen parasta ajattelevan 
kansalaisen on tuettava.” 

Illan viimeisen puheen piti toimittaja Viljo Lius ku- 
vaten nuorisomme' taistelun maailmankatsomuksellista 
taustaa. — Yleisö yhtyi voimakkaasti torvisoittokunnan 
virittämään ,,Luo lippujen!”-lauluun. 

Juhlan päätyttyä. kokoontui Turun nuoriso-osasto 
Raittiusseuran talon yläsaliin viettämään veljesiltaa, jos- 
sa vallitsi voimakas eteenpäin pyrkivä taistelumieli. 

KUOPIO. 


Kuvataksemme Kuopiosta jotain nuorison mielialasta 
erikoisen -selvää- kieltä puhuvaa on.kerrottava.soihtu- 


Myrsky on karistanut maahan tosin joukon kui-' 


s 


marssista, joka suoritettiin viime sunnuntain iltana kau- 
pungin halki sankaripatsaalle. — Ensimmäisenä marssi 
kaksi soihdunkantajaa. Heidän jäljessään kannettiin 
Suomen, Karjalan ja Inkerin lippuja — kaksi viimeistä 
surunauhoilla varustettuina. — Marssilla oli: mukana 
kolmatta sataa nuorta. Huolimatta parhaillaan vallitse- 
vasta lumipyrystä oli Kuopion kansallista nuorisoa näin 
runsaasti mukana kunnioittamassa sankarivainajia. Tuis- 
ku ja pimeys olivat vain erinomaisen kuvaavaa sille ti- 
lanteelle, jossa nyt elämme. Mutta yhtä vähän, kuin 
Suomen nuoriso sortuu lumeen ja jäähän, yhtä vähän se 
lannistuu taistelussaan nykyisiä vainoojiaan vastaan. — 
Paljon puhuvaa on myös se, että Karjalan ja Inkerin su- 
rumerkkisiä lippuja kannetaan sankarihaudoille. Nuori- 
so kantaa niitä täällä, koska ne eivät saa hulmuta koti- 
maallaan. Me emme saa koskaan luopua tästä kunnia- 
tehtävästämme. 

Ilalla pidetty suuri juhla oli välitön jatko marssin 
tunnelmalle ja hengelle. — Pohjan Rykmentin soittokun- 
ta esitti juhlissamme usein kaikuneen ,Jääkärimarssin”. 
Eversti Somersalo puhui ja sai jo juhlan alussa kuulijat 
innostuneeseen - vireeseen. Kansanedustaja Yrjö Saari- 
nen toi esille asiallisessa puheessaan marxilaisjohtajien 
petoksen, joka itse asiassa ei ole muuta kuin varsin lä- 
heistä sukua poroporvariemme itsekkäälle hengelle. Ei- 
no Leinon ,Airut”-runo lausuntakuoron esittämänä oli 
erinomainen ohjelmanumero puheiden välissä. — Lo- 
puksi puhui Erkki Ervamaa nuorisolle, joka juuri oli 
saapunut sankarihaudan ääreltä. ,— — — Me tahdomme 
kerran niittää kalliin viljan. Muistakaamme: ,,Voi kal- 
liin viljan niittää vain kallista siementä kylväin — — ”. 

Voimme olla varmat siitä, että Kuopion kansallinen 
ja isänmaallinen nuoriso on saanut tästä päivästään he- 
rätteitä, jotka eivät anna sille rauhaa, vaan panevat sen 
työhön ja toimintaan. 

E. E. 


6 & 
PO) 
MIKKELI. 


6. 2. oli Mikkelissä nuorisöjuhla, jossa oli saapuvilla 
noin 200 henkilöä, suurimmalta osalta nuorisoa. Ohjel- 
man aloitti Aution yhtye ,Jääkärimarssilla”. Soittoesi- 
tysten jälkeen piti Pauli Arkko lyhyen, mutta iskevän 
puheen. Maire Färm esitti erään Aulis Ojajärven ru- 
non. Sen jälkeen puhui Erkki Ervamaa nuorisolle, joka 
näinä päivinä yhä taajenevin rivein kokoontuu kansal- 
listen ihanteittemme ympärille. Puhetta seurasi Aira 
Kolehmaisen järjestämä erinomaisen vaikuttava ja kau- 
nis kuvaelma , Leirinuotiolla”, jonka ydinajatus oli kaik- 
kien nuorisopiirien yhtyminen. Seurasi lyhyt väliaika. 
Ohjelma jatkui jälleen soittoesityksillä. Viimeisen pu- 
heen piti Yrjö Saarinen. Hänen puheensa oli vetoumus - 
vanhempaan polveen, että sen tulee tukea nuorisoa, nuo- 
risoa, jolla on uskoa ja voimaa liittyä yhtenäiseksi Suo- 
men kansaksi. Lopuksi mikkeliläiset nuoret esittivät 
Vilho Helasen näytelmän , Heräävä Keimo”. Rikasohjel- 
mainen ja innostava nuorison juhla päättyi Maamme- 


lauluun. - olii 

LAHTI. 


Lahden IKL-nuoriso järjesti 7. 2. klo 12 juhlan sikä- 
läiselle teatterihuoneistolle. Eräitten vaikeitten yhteen- 
sattumien vuoksi ei yleisöä ollut kerääntynyt ehkä toi- 
vottua määrää, mutta kuitenkin noin 200-henkinen jouk- 
ko lahtelaisia oli kuullut nuorison kutsua. 

Torvisoittokunnan alkumarssin jälkeen lausui yliop- 
pilas Oiva Paananeri yleisön tervetulleeksi puhuen sa- 
malla lyhyesti niistä aatteista, joitten puolesta kansalli- 
nen nuorisomme taistelee. Seuranneitten torvisoittoesi- 
tysten jälkeen puhui toimittaja Viljo Lius. Everstil Su- 
sitaival puhui rehtiin ja hyökkäävään tapaansa ja oli hä- 
nellä mielenkiintoista sanottavaa niitten kohdalta; jotka 
tahtovat tekeytyä ,hyvien tapojen” ja , laillisen menon” 
tukipylväiksi. Puhuja sai vilkkaat suosionosoitukset esi- 
tyksensä päätyttyä. — Juhlan viimeisen puheen piti prof. 
Bruno A. Salmiala. Puhuja lausui m.m.: Isänmaa tarvit- 
see jälleen herätysliikkeen keskuuteensa. Vapaussodan 
arvot ovat vaarassa, vuonna 1918 maahan lyöty punainen 
rutto on nostanut päätään ja taas uhkaa kansakuntamme 
onnea. Se täytyy Suomen tulevaisuuden nimessä torjua, 
kansakuntamme tulee luoda yhtenäiseksi ja voimak- 
kaaksi kansakunnaksi ja sen nuoriso kasvattaa palavasti 
isänmaataan  rakastavaksi nuorisoksi. Voimakas ja 
asiallinen puhe otettiin vastaan suosionosoituksin. — 
, Maamme” päätti Lahden IKL-nuorison ensimmäisen 


taistelutilaisuuden. 


&) 


JYVÄSKYLÄ. 


Kolmatta sataa henkeä oli kokoontunut Jyväskylän 
nuoriso-osaston = propagandatilaisuuteen Valtiontalon 


Balsalev. 


LENNOKKITARPEITA: 


N. V. K. 

sarja 33 
N piir. 8:— 
jä Alkeiskone Kanu Junior 
Nide. sarja 11:— 
Pata ( Kone valmiina 16:— 
Aas 
8 S a N - Sc Meillä on yli 40 koneen piirustuksia ja 


sarjoja. Pyytäkää hinnasto. 
1, 2,3 mm. paks. 


Hinnastossa myös erittäin hyvien suomalaisten kilpailukoneiden selostuksia, kuten NVK-3:n, 
lentänyt 12 km, ja NVK-H:n, virallinen lentoaika 16,30 min. 


NUOREN VOIMAN 


Helsinki, Bulevardi 1. 


rLUO LIPPUJEN!" 


Vuosikerran hinta 


SMK. 25:— 


juhlasaliin 7. 2. Nuorison lausuntakuoro esitti aluksi vä- 
kevällä tavalla kansallista taistelurunoutta. Toimittaja 
Heikki Jahnukainen puhui tämän jälkeen siitä, millä ta- 
voin marxilaisuus on saatu istutetuksi Suomen työväes- 
tön keskuuteen ja mitenkä mikään puolue ei voi tässä 
vapautua vastuusta. Suomen nuorison tehtävä on nostaa 
pyyteetön isänmaanrakkaus jälleen kunniaan ja valmis- 
tautua palvelemaan kansaansa. Puheen jälkeen yliop- 
pilas Esteri Etelälahti esitti herkästi ja taiteellisesti yk- 
sinlaulua. Kansanedustaja, rehtori Hilja Riipinen = sai 
osakseen valtavat suosionosoitukset noustessaan. puhu- 
maan nuorison merkityksestä nykyajan suurissa taiste- 
luissa. Liikuttavasti puhuja vetosi kuulijoihinsa monin 
esimerkein ja hänen puheensa keskeytettiin usein innos- 
tunein suosionosoituksin, jotka jatkuivat pitkään vielä 
puheen = päätyttyäkin. Lopuksi kansallisten nuorten 
näyttelijät esittivät taidolla näytelmän ,,Pakolaiset”. Ti- 
laisuus oli kokonaisuutena erittäin onnistunut ja taiste- 
lumieltä ja -intoa nostattava. 


LENNOKKIEN PIIRUSTUKSIA JA RAKENNUSSARJOJA 


PZL 1, puolalainen hävittäjä, UUTUUS! 
rak. sarja Smk. 35:— Selluloidi-tähtimoottoreita 
piir. 91 

SE.-5 — sodanaikainen 2 paikk. 


2 tasoinen hävittäjä 


Smk. 1:50, 2:— ja 3:—. 


halk. 1 1/2”, 2”, 3” 
hinnat 6:—, 9:— ja 12:—. 


KOJELIIKE 


Puh. 340 47. 


Uutuushinnasto ilmestyy pian. 


OHJETIA 


>  NUORISOPUHUJILLE 


Kirj. Erkki Ervamaa 


(Jatkoa ed. numeroon.) 


Tämän jälkeen sopii vastata kysymykseen: Mikä teh- 
tävä puhujalla on edellä määritellyssä taistelussamme ja 
millaiseksi hänen työnsä on arvosteltava muun työmme 
rinnalla? 

Ensin on torjuttava eräs vahingollinen väärinkäsitys. 
Meidän joukossamme tosiasiallisesti ei ole olemassa ja- 
koa sana — teko, sanan miehet — tekojen miehet. On 
nimittäin hyvinkin yleinen sellainen käsitys, että puhu- 
minen on asia erikseen ja tekeminen kokonaan toinen, 
vieläpä että puhuminen on melko köykäistä puuhailua 
varsinaisen taistelun tuoksinassa. Onpa muutamien 
mielessä sellainen kuva, että puhujat ovat kuin mitäkin 
kyläkoiria, jotka tarpeen tullen livistävät isäntänsä selän 
taakse . 

On tosin olemassa tyyppejä, joista melkeinpä liioitte- 
lematta voi antaa sellaisen kuvan, jonka juuri tahdoim- 
me torjua. Mutta he eivät olekaan mitään puhujia! 
Kuka tahansa voi heille antaa sopivamman nimen kuin 
puhuja, julistaja. 

Todellinen puhuja on se, joka julistaa sitä, minkä hän 
on sisintään myöten omistanut itselleen ja nähnyt ehdot- 
toman todeksi ja oikeaksi. Hän tunnustautuu puhues- 
saan julkisesti aatteensa aseenkantajaksi, eikä vain kan- 
tajaksi, vaan käyttäjäksi. Hän on valmis menemään 


tuleen sanojensa todistukseksi. Vain tällainen sanan 
käyttäjä ansaitsee puhujan nimen meidän taistelussam- 


me ja vain tällaisista on puhe tässä kirjoituksessa. 


Huolimatta tästä ja siitä, että jokaisella kansallisen 
nuorison jäsenellä on velvollisuus viedä laajemmalle 
sanomaa. taistelustamme, on meillä kuitenkin syntynyt 
erityinen joukko jonka tehtävänä etupäässä on puhumi- 
nen. Näin pitääkin olla, sillä kukaan ei voi painok- 


kaasti vaikuttaa, ellei hän saa keskittyä, erikoistua. 
Jälki, jonka kynnämme, on silloin paljon syvempi. Ja 
siihen meidän on pyrittävä. 

Ja sitäpaitsi! '— Melko harvassa on sellaisia, joissa 
kaikki lahjat ja kyvyt ovat yhtyneinä. 


Mutta se ei ole varmaan tarkoitus- 


Tuskin sellaisia 
on olemassakaan. 
kaan. Tarkoitus on, että me täydennämme toisiamme. 
Vasta yhdessä, yhteistyössä, toisiamme välttämättä tar- 
vitsevina me olemme yksi kokonaisuus. Ylhäinen eris- 


tyneisyys ei ole asiamme luontoista. 


Puhujan tehtävä taistelussamme on mitä tärkein. 
Eräältä kannalta katsottuna se on aivan perustavaa laa- 
tua. Ellei meillä olisi käytettävänä sanaa ja julistajia, ei 
meidän asiallamme olisi minkäänlaisia mahdollisuuksia 
mennä eteenpäin. Tästä sanan ainutlaatuisesta merki- 
tyksestä on syytä myöhemmin kirjoittaa oma lukunsa. 
Puhujan tehtävä on mitä vaikein. Siitäkin on ole- 
massa pinnallisia ja vääriä käsityksiä. Usein luullaan, 
että puheen pitäminen on niin helppo asia kuin se päältä 
päin näyttää. Ei huomata, että edellä on käynyt val- 
mistautuminen, joka on suoritettu yksinäisessä kam- 
miossa. Jos nimittäin puhuja on ottanut asiansa vastuun- 
alaisesti ja vakavasti, hän ei saa, eikä voi käydä tehtä- 
väänsä ilman valmistusta ja syventymistä. Muutaman 
minuutin esiintymistä on usein edeltänyt, ainakin täytyisi 
edeltää, tuntien, vuorokausien, jopa viikkojenkin työ, 
joka ei ole vain ajattelemista, vaan koko ihmispersoonan 
toimintaa. Itse puheen pitämishetkikin saattaa kysyä 
puhujalta, etenkin nuorelta, paljon. Näköjään rauhalli- 
sen pinnan alla saattaa olla kuluttava jännitys ja levoton 
liike. 
joutuu antamaan omaa itseään ja siihen tarvittava ener- 


Kaiken kaikkiaan: asiansa todesta ottava puhuja 


gia on otettu puhujan hermoista. 

Joku voi pitää tätä liioitteluna, mutta sitä se ei ole. 
Voi olla, että jokaisen kohdalla asia ei ole näin ankara, 
mutta kyllä toivoton. On huomattava vielä lisäksi, mil- 
laisen asian puolesta me puhumme ja millaisessa tilan- 
Meidän asiamme on tällä hetkellä vihan ja vai- 
non alainen. Meillähän pitää olla suoranaista tunnus- 
tajarohkeutta uskaltaaksemme sanoa totuuden loppuunsa 
asti. Puhujan pitää itse vastata sanoistaan sekä näky- 


teessa. 


vän että näkymättömän oikeuden edessä. Joka näin 


ajattelee, hän ei voi leikkiä kuuntelijoittensa edessä. 
Ellei tämä verota henkisiä voimia, niin ei mikään! 
Tämä luku tulee pääasioissaan loppuun käsitellyksi, 
kun vielä vastaamme kysymykseen: Kuinka paljon me 
tarvitsemme puhujia taistelussammme ja järjestöjemme 
palveluksessa? Heistä on vielä huutava puute. Sen 
tietävät parhaiten ne, jotka ovat omaksi ja järjestönsä 
vahingoksi puhuneet liikaa. Ihannetila olisi, että jokai- 
nen kansallisen nuorison jäsen ja johtaja osaisi pitää te- 
hokkaita puheita. Siihen emme voi koskaan päästä, 
mutta paljon pitemmälle kyllä nykyistä tilannetta. Ke- 


hittymisestä onkin nähtävänä lupaavia merkkejä. 

Varhaisnuorison 


ilmailuharrastuksesta 


Lennokkien rakentaminen on kaikkien ilmailuharrastusten 
tavoin hyvin tarttuvaa. Muutamien harvojen ,elinvuosiensa” 
aikana on se levinnyt kautta koko maapallon ja vallannut itsel- 
leen yhä uusia ja uusia kannattajia menettämättä entisiä. Len- 
nokkiharrastus on niin monipuolinen ja laaja, että se voi lak- 
kaamatta tarjota aina uutta, sehän toimii tavallaan "yhteydessä 
nykyään voimakkaasti edistyvän lentokonekehityksen kanssa. 

Nuoriso on kautta aikojen ollut kaiken uuden ja kehittyvän 
esitaistelija. Se on nytkin ottanut ilmailun ja sen yhteydessä 
myöskin lennokkiharrastelun omaksi asiakseen, jota se tarmok- 
kaasti esteistä välittämättä tulee viemään eteenpäin. Luonnol- 
lisestikaan ei ole tarkoitus, että kaikki lennokkiharrastelijat va- 
litsisivat elämänurakseen ilmailun, vaikka se monille tarjoaa 
tulevaisuudessa mahdollisuuksia.  Lennokkiharrastelu pyrkii 


Eräässä määrässä on puhujataitoa vaadittava aivan 
välttämättömästi. Mikä olisi nuorisojärjestön johtaja, 


joka ei osaa puhua? Organisaattori, järjestöohjaaja, 
paikallisjohtaja, ryhmänjohtaja, he kaikki olisivat työs- 
sään paljon vailla, ellei heillä olisi edes auttavaa puhe- 
lahjaa. 

Voi olla olemassa johtaja, joka on perin harvasanai- 
nen ja kankeakielinen. Tässä ei ole suinkaan tarkoitus 
peloitella häntä pois tärkeältä paikaltaan. On huomat- 
tava, että se puhe, mitä me tarvitsemme, ei ole livertelyä 
Meikäläisen 


puheen voi pitää juuri sellainen harvasanainen ja kan- 


eikä lavertelua, vaan jotain aivan toista. 
keakielinen. Se voi tapahtua parilla sanalla, äänenpai- 
nolla, värityksellä, katseella tai jollain muulla aavista- 
mattomalla ilmaisukeinolla. Vain yhtä tarvitaan: nuorta, 
hehkuvaa sydäntä. 

Puhtaasti käytännöllisten asiain selvittämiseen tarvi- 
taan vain aivan tavallista ja luonnollista kykyä puhua 
sitä kaunista suomenkieltä, jonka olemme saaneet aja- 
tustemme ilmaisuvälineeksi. Ei ole epäilystäkään siitä, 
etteikö kuka tahansa tähän kykenisi. 

Mutta joka tapauksessa meillä on asia, joka on vie- 
tävä kuin harmaan kiven lävitse. Siihen tarvitaan nuori 
julistajakaarti, jonka sanassa on särkevää ja voittavaa 
syntyminen ja laajeneminen olisi 


voimaa. Sellaisen 


suuri lahja kansalliselle nuorisolle. Sentähden meidän 
on ruvettava etsimään sitä ja mikäli mahdollista kasvat- 
tamaan sen taistelutehoa. Tärkeintä on, että jokaisella 
kansallisen nuorison jäsenellä on yksi into: into saada 
olla käytettävänä. 

(Jatk.) 

etupäässä ilmailutuntemuksen levittämiseen mahdollisimman 
laajoihin piireihin. Jo nuorella iällä opitut lentämisen lait, len- 
tokoneiden yleinen rakenne ja käytännöllinen lujuusoppi sekä 
ilmatieteen alkeet antavat ihmiselle vanhempana oikean käsi- 
tyksen ilmailukysymyksistä niitä ratkaistaessa. Hän osaa sil- 
loin arvostella oikein lentämisen vaarat, eikä pidä sitä muuta- 
mien harvojen uhkarohkeuden näytteenä. Lentoaseen merkitys 
maanpuolustuksessa on hänelle selvä, ja hän tietää liikennelen- 
tolinjojen arvon nykyaikaisessa liikenteessä ja niiden merkityk- 
sen kansojen välisinä yhdyssiteinä. 

Lennokkikerhot valvovat huolella jäsentensä kehitystä sekä 
ilmailussa että muutenkin. Kerhojen välityksellä pääsevät len- 
nokkirakentajat yhteyteen ulkomaiden ja kotimaan kaikkien ra- 
kentajien kanssa. Käynnit lentokonetehtaissa ja muuallakin il- 
mailua edustavissa laitoksissa, esitelmät ja rakennuskurssit ovat 
sangen kehittäviä huomioitaessa nuorison yleissivistyksen kehit- 
Lähitulevaisuudessa järjestettävät lennokkileirit tar- 
joavat sitäpaitsi kaupunkilaisnuorisolle oivallisen tilaisuuden 
virkistymiseen ja nykyään niin ,muodissa” olevaan ulkoiluelä- 


tämistä. 


+ mään partioleirin tapaan. 


Vartuttuaan joutuu nuorukainen automaattisesti vaikeam- 
piin tehtäviin, ja jos hänellä riittää kykyä ja uutteruutta, joutuu 
hän lennokkiurheilun huippuluokkaan ja ottaa osaa suuriin, 
maatakäsittäviin, mahdollisesti myöskin kansainvälisiin kilpai- 
luihin ja saa niistä vaikutteita ja kokemuksia, jotka tulevassa 
elämässä ovat hänelle hyvin tärkeät. — Siirryttyään vanhempiin 
ikäluokkiin joutuu hän sitten purjelennon kautta moottorilen- 
toon, sotaväessä ilmavoimiin, ja jos hänellä on siihen edellytyk- 
siä, ohjaajakouluun, ja silloin, myös myöhemmin teknillisissä 
kouluissa ollessaan, on hänelle avautunut tuo tärkeä ,ilmailu- 
silmä”, hänelle on lukemattomia pikkuseikoja aivan itsestään 
selviä, seikkoja, jotka toiselle selviää vasta uutteran työn ja huo- 
mattavien ponnistusten jälkeen. 


Muualla maailmassa, erikoisesti Saksassa, Italiassa, Japanis- 
sa ja Venäjälläkin on jo varhain huomattu tämän tärkeys. Kai- 
kissa näissä maissa on nuoriso järjestetty aivan erikosesti ilmai- 
lua silmälläpitäen, kaikki ovat mukana, ja valtio johtaa toimin- 
taa. M.m. Berliinissä yksistään on n. 3,700 valtion palkkaamaa 
lennokkiohjaajaa. — Suomessa on tätä nykyä, koko maata varten 
yksi Suomen Ilmapuolustusliiton rakennusohjaaja. Hyvä näin- 
kin, mutta tarvittaisiin paljon, paljon enemmän. Kuitenkin 
täytyy jokaisen asiaan innostuneen itse omasta puolestaan jat- 
kaa ja kehittää työtään tällä alalalla. 

Ilolla voimme todeta, että Suomessa osataan ja kyetään rakenta- 
maan aivan erinomaisia, kansainvälistä luokkaa olevia koneita, 
ja lienemme tällä haavaa aivan etunenässä Euroopassa, erikoi- 
sesti n.k. amerikkalaisen suunnan mukaisia koneita rakentaes- 
samme. Nyt puuttuu vain harrastuksen leviäminen koko maas- 
samme, jokaisessa kolkassa. Silloin tulokset aivan itsestään tu- 
levat ilmi ja kohoavat ja nuorison harrastus maanpuolustusta 
kohtaan kasvaa. 

Ja sellaista nuorisoahan Isänmaan tulevaisuus tarvitseekin. 


HALPOJA kä akskalde 


> PIENOIS- 
MALLEJA 


ä 14:— kpl. 


Monocoupe 110. 
Rak.sarja Smk. 14:— 


Nämä 30 cm. jänneväliset pienoismallit ovat erittäin hel- 
pot rakentaa ja lentävät hyvin. 


Seuraavien — koneiden rakennussarjoja on saatavissa: 
Douglas Observation 0—25, Curtiss ,,Svift'', Lockheed 
Veka", Monocoupe 110, Siinson yReliant'', Curtiss Export 
yFalcon* ja puolalainen hävittäjä P.Z.L.-11. 


Kuvallinen uutuus-hinnastomme ilmaiseksi. 


Harrastelijain Aitta 


Tarkk'ampujankatu 20 A. Helsinki. Puh. 34 046. 
Nimi : 


Osoite : 


-KAHVI 


: taloudellista, puhdasta ja 
vahvaa 


KAHVI 


kaikkien makuun ja kaikkia 
hintaluokkia 

1/4 kg. N:o 3 7:25, Nio 2 8:25, 
N:o 1 11:25, A 13:25, N:o 224 
10:—, N:o 222 10:50, N:o 220 
MK. 11:75. 


&-KAHVI 


on siis joka perheen oma 
kahvi. 


IKL:n Kauppa Oy. 


Helsinki - Mikonkatu 15 A. - Puh. 20 306, 26 404 
Sähköosoite IRloy. H:ki. 


NUORISO HEI 


Liikkuessanne. keväthangilla, pitäkää kamera 
matkassanne, mutta ostakaa meiltä kame- 
raanne nopeita 


SELO- tai SELOCHROME-filmiä 


niin saatte nähdä miten ihanat kuvat kame- 
ranne Teille loihtii. 


Antakaa meidän valmistaa Teille kopiot ja suurennukset. 
Me suoritamme työn nopeaan ja huolellisesti. 


SUOMEN VALOKUVAAJAIN % 


Helsinki. P.Esplanaadik. 37. 


Tuhannet tyytyväiset henkilöt 


voivat Teille vakuutta, että Helsingin 
parhaimpia paikkoja on $ 


KAHVILA-RAVINTOLA 


MUSTA 
KARHU 


Mutta jos olette niitä miehiä, jotka 
ottavat asiasta itse selvän, käykää 
kaikella muotoa tutustumassa 
ravintolaamme ! 


Itseänne silloin kuitenkin uskotte! 

ILMAILUARPOJA 


ostamalla tuemme maamme va- 
paaehtoista ilmapuolustustyötä — 
vieläpä samalla voimme itse 
tulla vaikkapa 


miljoonan omistajaksi 


sillä Ilmailuarpajaisissa on neljä 
päävoittoa, joista kunkin arvo on 


SMK. 250.000:- 


eli yhteensä siis 


$ mx. 1.000.000:;— 


Pienin voitto on Smk. 400:- 


Suomen Ilmapuolustusliiton Arpajaistoimisto 


Arvan hinta Smk. 100:- Helsinki - Yrjönkatu 23 G 5 
. Ta Lähettäkää minulle kpl. Ilmailuarpoja. Muk - 
Arvonta maaliskuun 8 päivänä 1937 hp äi Vea ää an vaya 
raa maksuksi Smk. + Ja Smk. 4:— postikuluiksi. 
Nimi: 
Osoite: 
Luo Lippujen 


Lakeuden Kirjapaino, Seinäjoki 1937. 


